19. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 25668/922 της 17 Φεβρ./1 Μαρτ.  1958 Περί χρήσεως LINDANE εις απεντόμωσιν σιτηρών. ΄Εχοντες υπ’ όψιν: 1)Το άρθρ. 32 παρ. 1, εδάφ. γ΄ του Νόμ. 2147/1952 «περί προλήψεως και καταστολής εχθρών και ασθενειών των φυτών κ.λ.π.». 2)Το από 25.6.56 Β.Δ/μα δημοσιευθέν εις το υπ’ αριθ. 152 τεύχος Α΄ της 6.7.56 Φ.Ε.Κ. 3)Την σύμφωνον γνώμην της Επιτροπής Ελέγχου Γεωργικών Φαρμάκων του Νόμ. 2147/52, ληφθείσαν κατά τας υπ’ αριθ. 32 της 11.10.57 και 40 της 23.1.58 συνεδριάσεις αυτής, αποφασίζομεν: Επιτρέπομεν την χρησιμοποίησιν του φαρμάκου LINDANE (καθαρού γ-ισομερούς του Β.Η.C.), δια απεντομώσεις σιτηρών, εις αναλογίαν μέχρι 5 Ρ.Ρ.Μ. κατά βάρος απεντομουμένων σιτηρών και υπό την απαραίτητον προϋπόθεσιν ότι τα προς τούτο πωλούμενα σκευάσματα LINDANE θα φέρουν επί της συσκευασίας των ετικέτταν, το κείμενον της οποίας θα έχη τύχη της εγκρίσεως της Δ/σεως Φυτοπαθολογίας. Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. 